Skín við sólu Skagafjörður

Skín við sólu Skagafjörður er ljóð eftir Matthías Jochumsson sem var ort um 1890 og samanstendur af 13 erindum. Margir telja að þetta ljóð sé eins konar þjóðsöngur Skagafjarðar.

 Texti 

 Skín við sólu Skagafjörður 

 1. erindi 

 Skín við sólu Skagafjörður
 skrauti búinn, fagurgjörður.
 Bragi ljóðalagavörður,
 ljá mér orku snilld og skjól!
 Kenn mér andans óró stilla;
 ótal sjónir ginna villa,
 dilla, blinda, töfra, trylla,
 truflar augað máttug sól.
 Hvar skal byrja? Hvar skal standa?
 Hátt til fjalla? Lágt til stranda?
 Bragi leysir brátt úr vanda,
 bendir mér á Tindastól!

(Matthías Jochumsson)

Flokkur:Ljóð